CELEX: 32016R1768
Language: fi
Date: 2016-10-04 00:00:00
Title: Komission täytäntöönpanoasetus (EU) 2016/1768, annettu 4 päivänä lokakuuta 2016, guanidinoetikkahapon hyväksymisestä broilerien, vieroitettujen porsaiden ja lihasikojen rehun lisäaineena ja asetuksen (EY) N:o 904/2009 kumoamisesta (ETA:n kannalta merkityksellinen teksti)

5.10.2016   
            
            
               FI
            
            
               Euroopan unionin virallinen lehti
            
            
               L 270/4
            
         KOMISSION TÄYTÄNTÖÖNPANOASETUS (EU) 2016/1768,
   annettu 4 päivänä lokakuuta 2016,
   guanidinoetikkahapon hyväksymisestä broilerien, vieroitettujen porsaiden ja lihasikojen rehun lisäaineena ja asetuksen (EY) N:o 904/2009 kumoamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
            
         
               (2)
            
            
               Guanidinoetikkahappo hyväksyttiin kymmeneksi vuodeksi broilerien ruokinnassa komission asetuksella (EY) N:o 904/2009 (2).
            
         
               (3)
            
            
               Guanidinoetikkahapon hyväksymisestä rehun lisäaineena on tehty hakemus asetuksen (EY) N:o 1831/2003 7 artiklan mukaisesti. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (4)
            
            
               Hakemus koskee guanidinoetikkahapon hyväksymistä broilerien, siitoseläimiksi kasvatettavien kanojen ja sikojen rehun lisäaineena, joka luokitellaan lisäaineluokkaan ”ravitsemukselliset lisäaineet”.
            
         
               (5)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 27 päivänä tammikuuta 2016 antamassaan lausunnossa (3), että guanidinoetikkahapolla ei ehdotetuissa käyttöolosuhteissa ole haitallista vaikutusta eläinten tai ihmisten terveyteen tai ympäristöön ja että lisäainetta pidetään kreatiinin lähteenä ja se voi tämän vuoksi korvata ravinnosta saatavaa kreatiinia. Elintarviketurvallisuusviranomainen suositteli suojatoimenpiteiden toteuttamista, jotta vältettäisiin käyttäjien altistuminen aineelle hengitysteitse. Elintarviketurvallisuusviranomainen totesi, että turvalliset enimmäismäärät on johdettu olettaen, että rehu sisältää riittävästi metyylin luovuttajia. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
            
         
               (6)
            
            
               Kyseisen aineen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen aineen käyttö tämän asetuksen liitteessä esitetyllä tavalla olisi hyväksyttävä.
            
         
               (7)
            
            
               Koska asetuksen (EY) N:o 1831/2003 mukaisesti myönnetään uusi hyväksyntä, asetus (EY) N:o 904/2009 olisi kumottava.
            
         
               (8)
            
            
               Koska hyväksynnän edellytysten muutoksia ei ole turvallisuussyistä välttämätöntä alkaa soveltaa välittömästi, on aiheellista sallia siirtymäaika, jotta asetuksella (EY) N:o 904/2009 hyväksyttyjen lisäaineiden sekä niitä sisältävien esiseosten ja rehuseosten olemassa olevat varastot voidaan käyttää loppuun.
            
         
               (9)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”aminohapot, niiden suolat ja analogit” kuuluva, liitteessä kuvattu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Kumotaan asetus (EY) N:o 904/2009.
   3 artikla
   1.   Sallitaan liitteessä täsmennetyn aineen ja sitä sisältävien esiseosten, jotka on valmistettu ja varustettu merkinnöillä ennen 25 päivää huhtikuuta 2017 ennen 25 päivää lokakuuta 2016 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
   2.   Sallitaan 1 kohdassa tarkoitettua ainetta sisältävien rehuaineiden ja rehuseosten saattaminen markkinoille 25 päivään lokakuuta 2017 saakka ennen 25 päivää lokakuuta 2016 voimassa olleiden sääntöjen mukaisesti ja käyttö, kunnes varastot loppuvat.
   4 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä lokakuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 268, 18.10.2003, s. 29.
   
      (2)  Komission asetus (EY) N:o 904/2009, annettu 28 päivänä syyskuuta 2009, guanidinoetikkahapon hyväksymisestä broilerien rehun lisäaineena (EUVL L 256, 29.9.2009, s. 28).
   
      (3)  EFSA Journal (2016); 14(2):4394.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg guanidinoetikkahappoa / kg täysrehua, jonka kosteuspitoisuus on 12 %
               
            
                  
                     Luokka: ravitsemukselliset lisäaineet. Funktionaalinen ryhmä: aminohapot, niiden suolat ja analogit
                  
               
            
                  3c372
               
               
                  —
               
               
                  Guanidinoetikkahappo
               
               
                  
                     Lisäaineen koostumus
                  
                  Jauhe, joka sisältää vähintään 98 % guanidinoetikkahappoa (kuiva-aineesta)
                  
                     Tehoaineen kuvaus
                  
                  Guanidinoetikkahappo, valmistettu kemiallisen synteesin avulla
                  Kemiallinen kaava: C3H7N3O2
                  
                  CAS-numero: 352-97-6
                  Epäpuhtaudet:
                  
                              —
                           
                           
                              syaaniamidin enimmäispitoisuus 0,03 %
                           
                        
                              —
                           
                           
                              disyaanidiamiinin enimmäispitoisuus 0,5 %.
                           
                        
                     Analyysimenetelmä
                      (1)
                  
                  Guanidinoetikkahapon määrittämiseksi rehussa:
                  
                              —
                           
                           
                              Ionikromatografia yhdessä ultraviolettidetektion kanssa (IC-UV).
                           
                        
               
                  Broilerit, vieroitetut porsaat ja lihasiat
               
               
                   
               
               
                  600
               
               
                  1 200 
               
               
                  
                              1.
                           
                           
                              Kosteuspitoisuus on ilmoitettava lisäaineen pakkausmerkinnöissä.
                           
                        
                              2.
                           
                           
                              Guanidinoetikka- happoa voidaan saattaa markkinoille ja käyttää valmisteesta koostuvana lisäaineena.
                           
                        
                              3.
                           
                           
                              Lisäainetta käytettäessä on kiinnitettävä huomiota metyylin luovuttajien (muun kuin metioniinin) saantiin eläinten ravinnossa.
                           
                        
                              4.
                           
                           
                              Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt hengitysteitse aiheutuvasta altistuksesta johtuvien mahdollisten riskien varalta. Jos tällaisia riskejä ei voida poistaa tai vähentää minimiin kyseisten menettelyjen ja järjestelyjen avulla, lisäainetta ja esiseoksia käsiteltäessä on käytettävä henkilönsuojaimia, mukaan lukien hengityssuojaa, turvalaseja ja -hansikkaita.
                           
                        
               
                  25. lokakuuta 2026
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports